Stephen Ackles

Stephen Ackles (1966–2023) var en norsk sanger, pianist, låtskriver og skuespiller som hovedsakelig spilte rock 'n roll. Han hadde norsk mor (Bergliot Kittilsen) og amerikansk far (Allan Dale Ackles).
Ackles arbeidet og delte scene med Elton John, Carl Perkins, Tom Jones, Johnny Cash, Bjørn Sigurd Henriksen, Kris Kristofferson, Little Richard, Waylon Jennings, Jerry Lee Lewis, Linda Gail Lewis, James Burton og Narvel Felts. Ackles turnerte blant annet i Nederland, Belgia, Frankrike, England og Danmark, samt USA og Asia.
Han døde 28. september 2023 av akutt sykdom.
Ackles vokste opp i Brevik i Telemark og i Illinois i USA. Hans musikalske karriere begynte i en alder av 14 år ved å vinne en talentkonkurranse. I 1982 dannet han sitt første band, The Silly Dream. Gjennom første halvdel av 1980-tallet turnerte han med Memory Band.
I 1986 samarbeidet han med vokalisten Paal Flaata fra Midnight Choir, i Memphis News, og dette resulterte i hans første LP-innspilling. Platen ble nominert til Spellemannprisen i klassen for country. I 1990 ble han kåret til beste norske country-artist. Nominasjoner til Spellemannprisen ble det også i 1991 og 1993. Disse CD-ene har blitt hyllet i pressen i inn- og utland.
Ackles deltok i den norske finalen i Melodi Grand Prix i 1992, 1996 og 1999. Han gjorde platecomeback høsten 2012 med singlen «Love Is Cruel» på nederlandske 31 Days Records. Hans opptreden i TV-programmet Trygdekontoret med sangen «Satan» vakte betydelig oppsikt. Sangen ble inkludert på albumet For More Than Only Tonight i 2013.
I 2014 kom Ackles ut med singelen «Love is we» til inntekt for Amnesty International.
Stephen Ackles satte i 2003 ny verdensrekord i Elvis-synging: 30 timer, tolv minutter og ett sekund. Rekorden har senere blitt slått.
Han har deltatt i flere TV-programmer:
På 1990-tallet var han ofte å se på TV både på NRK1, TV 2, TV 3 og TV Norge. Han har også hatt flere TV-opptredener i inn- og utland.
Ackles begynte sin skuespillerkarriere som 14-åring som Herr Klinke i Den Spanske Flue. Han har videre gjort roller i forestillinger som Emil i Lønneberget, Jul i Skomakergata i regi av Julie Winge og en rekke andre produksjoner. Innen film har han gjort roller i Vennlige mennesker, (Operasjon Julenatt) (2013) Stephen Stemme: Rive-Rolf Film (Wreck-It Ralph) (2012) Andre stemmer (Norsk stemme) I 2013 var han også stemmen til bakesmurfen i animasjonsfilmen Smurfene 2.
I 1992 var Ackles programleder i TV 2s familieunderholdningsprogrammer Stephen's Drive-In og Med nebb og klør. Stephen's Drive-In var basert på seernes hjemmevideoer. Ackles, som i programmet hadde en drive-in-kino som viste morsomme hjemmevideoer, var også basert på tabber man hadde gjort i TV 2. I hvert program ga han en oppgave til tre lag, som ved hjelp at et hjemmevideokamera skulle lage en «film» om et tema. Deltagerne kunne få i oppdrag å lage en morsom reklamefilm eller de kunne blitt bedt om å gjenskape scener fra kjente filmer. I hvert program skulle en kjent person være gjest i studio.
- Dissimilis gullnål (2002) (Dissimilis` gullnål tildeles personer som på en spesiell måte har utmerket seg med sin Dissimilis innsats, blant andre prinsesse Astrid fru Ferner og tidligere statsminister Kåre Willoch.)
- Wrightegårdens ærespris for fremragende musikalsk innsats sammen med bandet sitt, The Memphis News (1989)
- Årets Coverlåt (2012) Fremføring av låten «Satan» (Paul Wiber) - Dagsavisen.